Seun (5) erg beseer toe vragmotor oor hom ry | Maroela Media
Michael Nortjé het baie seergekry toe ’n vragmotor op sy ouers se plaas oor hom gery het. Foto: Verskaf
ŉ Vyfjarige seuntjie van Mpumalanga is in ŉ ernstige toestand in die waakeenheid van ŉ Oos-Randse hospitaal nadat ŉ vragmotor oor hom gery het.
Klein Michael Nortjé se been is gebreek en sy skedel op drie plekke gekraak in die ongeluk wat tussen 17:00 en 18:00 Donderdag op sy ouers se plaas by Kinross plaasgevind het.
“Soos hyself verduidelik,” het sy ma, Monica van der Merwe, Vrydag aan Maroela Media vertel, “het hy agterop die 8 ton-trok gespeel. Die mechanic wat ŉ werkwinkel op die plaas het, het hom nie gesien nie, en die trok aangeskakel en weggetrek. Toe val Michael van die trok af.”
Van der Merwe sê Michael vertel die vragmotor het bo-oor hom gery. “Ek is nie 100% seker hoe dit gebeur het nie; toe ons op hom afkom, het hy daar by die pad gelê.”
Sy sê Michael is nog deurentyd by sy bewussyn, maar kla hy het seer. “Sy een been is heeltemal gebreek en sy skedelbeen gekraak, maar gelukkig het hy geen bloeding op die brein nie.”
Van der Merwe en haar man, Walter Nortjé, het eers met Michael na die hospitaal op die nabygeleë Evander gejaag. Omstreeks 22:00 is sy saam in die ambulans na die Sunshine-hospitaal in Benoni, terwyl Nortjé sy ouers op Springs gaan haal het om saam hospitaal toe te kom.
Die egpaar het nog vier kinders: Johan (9), Alex (8), Sulanica (2) en klein Morné (5 maande).
“Al wat ek vra,” het Van der Merwe Vrydagmiddag gesê, “is dat mense vir Michael moet bid. Enige ander bydrae wat hulle wil gee, is meer as welkom, maar ons vra veral dat hulle vir hom sal bid.”
Sy vertel die motorwerktuigkundige wat na bewering oor Michael gery het, ene Theo, “is in ŉ toestand” oor wat gebeur het. “Hy bel en whatsapp time and again. Hy wil hê die polisie moet hom toesluit en het vir my man gesê, as hy hom te lyf wil gaan, sal hy hom nie kwalik neem nie.”
Dis nie bekend hoe lank Michael in die hospitaal sal moet bly of wanneer hy vir die eerste keer geopereer sal word nie.
In die nuus Kinross
ANC veroordeel plaasaanvalle en takel AfriForum
chrissie · 4 maande gelede
Nee regtig..2de kind nou al…sterkte aan gesin…. mens kan nie klippe gooi nie, maar mens moet die kindertjies maar mooi dop hou.
Seeskulp · 4 maande gelede
Theo, glad nie jou skuld. Wie moes toesig hou oor die seuntjie en seker maak hy speel op n veilige plek, wat beslis nie n vragmotor se bak is nie…
Marisa · 4 maande gelede
Ek dink mense reken altyd dit sal nooit met hulle gebeur nie. Ek het self 2 seuntjies en dit breek my hart
Pippie Langkous · 4 maande gelede
Dis ‘n plaas om hemels naam…Heel duidelik is van julle hier regte stadsjapies en weet glad nie wat plaaslewe behels en bied nie. Baie jammer vir julle wat dit nog nooit ervaar het nie.
Sterkte jongman, hoop jy genees volkome
bosluis · 4 maande gelede
Ons woon ook op n plaas en daar is vir my 2 meisiekinders niks meer opwindend as om agter op die lorrie te speel waarmee pappa die skape vervoer nie. Ons maak egter altyd seker dat die tralie hek agter toe is en hulle speel net met ons mede wete op die lorrie. Gelukkig bestuur niemand anders as my man die lorrie nie.
Plaasjapie · 4 maande gelede
As kinders het ons heerlik op die trekkers,trokke, bakkies en die bale in die stoor gespeel en gefantaseer en teen sononder was ons so vuil dat ons slegs aan ons oë uitkenbaar was. En ja, ons lewe nog en ons is al 4 suksesvolle en professionele volwassenes.
Elke dag kla almal kinders sit heeldag en elektroniese speletjies speel, is verbeeldingloos en groot voor hulle tyd.
En jy kom en oordeel ouers wie se kind speel en verbeeldingryk is.
Hierdie was bloot n ongeluk – geen misdaad is gepleeg nie.
Die ouers verdien ondersteuning en simpatie.
Mag jul kindjie gou weer gesond wees sodat hy buite kan baljaar.
Trish · 4 maande gelede
IS DIT NIE DIE SEUNTJIE WAT OORLEDE IS NIE
Sons · 4 maande gelede
Nee Trish hierdie is n ander geval. Die seuntjie wat oorlede is het van ‘n TLB af geval.
Nee. Hierdie is ongelukkig nog ‘n soortgelyke geval. Dit is onbeskryflik hartseer!
Kwaad · 4 maande gelede
Dit is verseker nie die drywer se skuld nie. Ons bid dat hy volkome genees. Sterkte aan die family..
Dis verskriklik! Die 2de seuntjie in minder as 3 weke! Sterkte kleine lyfie!! Ons bid vir jou!! Theo, ons bid vir jou ook!!
Jy kan hoe goed na jou kids kyk, n ongeluk gebeur in n oogwink. Sterkte aan die gesin en familie. Ons bid spoedige herstel toe aan die jong mannetjie.
Ek stem so saam met jou Gerda.
jy kanleterlik net omdraai en terug draai in nie eers 5 sec nie end ie klaar te laat.
ek sef het die besef einde Julie – mY seuntjie het skoonmaak middel gedrink(oranja en lyk en ruik nes Oros – Hy het darm niks oor gekom nie ) maar ek het regtag net om gedraai iets op getel en terug gedraai, en ht hy dit klaar uit geslote kas ( baby locks) gehaal en baby proof deksel oop gemaak en n sluk gevat. n ongeluk gebeur sooo vinnig on geag of jou kind heeltyd in jou “line of sight” is
Sterkte aan die gesin, mag jul seuntjie sommer gou gesond word. En Theo, dit is nie jou skuld nie….
nastassia · 4 maande gelede
Trish nee dit is henry wat oorlede is.
dis niemand se skuld nie!
dis hoekom dit ‘n ongeluk genoem word
seuntjies wat buite speel is baie besig en kan ook nie die heletyd opgepas word
ons bid saam jou Vrou
Jesus sal jou wys hoe HY jou seuntjie gesond maak!
Cheroke · 4 maande gelede
Chantelle Snyman · 4 maande gelede
Dit is NIEMAND se skuld nie! ‘n Ongeluk gebeur in ‘n oogwink met enige iemand! Die mense wat so judge ek bid vir julle dat so iets nooit met julle gebeur nie. Sterkte vir die seuntjie, sy ouers en familie en ook vir die drywer. Ons bid dat God hom volkome sal genees.
Sterkte aan jul gesin, ons glo en vertrou Jesus sal hom gesond maak.
Theo dis nie jou skuld nie
Chrissie ek stem saam met jou !!!!
Patrys · 4 maande gelede
Net gister laat middag nog n kleine kindjie haar lewe verloor as gevolg van dat sy nie gekyk het nie en voor n taxi beland het en nou die mens asseblief as daar kidds is hou hel maar net in jul gedagtes as mens in n buurt bly hou net n gedagte kinders is hier sterkte aan al die familie en vriende van al die ongelukkige omstandighede waar dit ook al plaas vind
Annie · 4 maande gelede
Die mense wat so gou is om te vra wa was die ma? Het julle kinders? Of even n kind? Die vrou het nog ander kinders ook waarvan 1 n babatjie is. Dalk was sy net gou besig om doek te ruil? Of bottel te maak? Dis n ongeluk niemand is skuldig nie kinders moenie heeldag net voor tv le nie, hulle gaan klim en klouter en ondersoek in stel. Want vir n kind is n vragmotor n WOW ding. Mamma pappa en die machanic dit is nie julle skuld nie. Dit was net verkeerde tyd verkeerde plek. Ongelukke gebeur so vinnig en al die prim en propper mense wat so “waar was die ma” hou op…. Hou net op want ek kan julle waarborg die mamma voel kla sleg genoeg oor wat gebeur het!! Sy het genoeg self verwyte sy het niemand anders se verwyte nodig niem vir. Ons bid vir n spoedige herstel vir die klein mannetjie baie sterkte vir die gesond word van al die eina’s
Mihaney · 4 maande gelede
Dis ongelooflik hartseer😥 n ongeluk gebeur so gou. Dis niemand se skuld nie
Of hy van n swing afval of van n lorrie maak nie saak n ongeluk is n ongeluk. Sterkte boeta mag onse Heer Sy hand van genesing en beskerming oor jou hou.
Sone · 4 maande gelede
Sterkte seun ons bid vir jou sien jou een van die dae dan is jy weer jou ou self.sterkte aan die ouers ons bid vir i spoedige herstel.
Het opi plaas gaan kuier by ouma · 4 maande gelede
Sterkte vir die gesin en drywer al is dit nie jou skuld nie maar dit gn wel so voel met tyd. .. . Ongelukke gebeur orals enige tyd enige plek met enige iemand. Maak nie saak van hoe oud jy is nie.
Dis so hartseer en toevalig was henry die seuntjie wat van die TLB afgeval het Micheal alby 5jr oud. .. dink aan julle oueres.
Francis · 4 maande gelede
Dis niemand se skuld nie … ń ongeluk gebeur so vinning … my 5 jarige seuntjie het ook 4 maande terug onder die trok beland … sy hele regter been was gebreek van sy heup af … femur … knie … tibia … en oop wonde … hy is nog besig om te herstel … maar gelukkig is my kind nie dood nie … die Here het hom vir my gespaar … en glo my die self verwyt word nie beter nie … na 4 maande kan ek nog nie slaap nie!! Sterkte aan die familie ons bid vir julle!!!
sdp · 4 maande gelede
Ons bid vir almal betrokke. En ja daar was, is en sal nooit volmaakte ouers wees nie, as daar was, sou die wereld vol engeltjies gewees het, nie kinders
Ann · 4 maande gelede
Ek oordeel geensins oor sulke goed nie. Ongelukke gebeur wanneer jy dit die minste verwag! My seuntjie het ook by die dood omgedraai 8 jaar gelede. En dit was nie agv geen toesig nie. Jy kyk vir letterlik 2 sekondes weg dan gebeur dit!